יולאן קלן נולדה במשפחה יהודית בעיר מונקאץ' (אז ממלכת הונגריה במסגרת האימפריה האוסטרו-הונגרית), שמחצית מתושביה היו יהודים. אביה היה לאיוש פריד ואמה פאולה הלר. קלן הצטרפה לחוג גליליאו בשנת 1910, היא הייתה זמן מה המזכיר הכללי של החוג וגם העבירה בו הרצאות. קלן סיימה את לימודיה בבודפשט, לימדה בבית ספר למסחר משנת 1910 עד 1918 ואז נעצרה בגין השתתפותה בעבודה האנטי-מיליטריסטית של הסוציאליסטים המהפכניים ונשלל תפקידה בהוראה. היא הייתה ממקימי מחלקת ההוראה של ההתאחדות הלאומית לעובדים עירוניים (VAOSZ) שהוקמה על ידי ארנה צובל. קלן הפכה לחברה במפלגת הקומוניסטים של הונגריה (KMP) עם הקמתה. ב-30 ביולי 1917 נישאה ליוז'ף (קליין) קלן בבודפשט. בדצמבר 1918 השתתפה בעבודת הוועדה לרפורמה בבתי הספר כמפקחת בית הספר במחוז פשט. בתקופת הרפובליקה הסובייטית ההונגרית עמדה בראש המחלקה החברתית לילדים בוועדה העממית לחינוך ציבורי והייתה חברה במועצת העובדים והצבא המרכזית של בודפשט. לאחר נפילת הרפובליקה היגרה לווינה בסתיו 1919. היא נסעה למוסקבה בשנת 1922 ועבדה כמרצה באוניברסיטה. קלן הצטרפה למפלגה הקומוניסטית של ברית המועצות ולאחר מכן עבדה כעורכת ראשית של הוצאת ספרי לימוד. בשנים 1926–1931 הייתה עובדת בנציגות המסחרית של ברית המועצות בברלין. היא חזרה לרפובליקה העממית ההונגרית רק בשנת 1954 ועבדה כשכירה במכון להיסטוריה של מפלגת העם הסוציאליסטית ההונגרית. היא כתבה מספר רומנים היסטוריים.
רויטאם על הטראונפל
רויטאם על הטראונפל (בבווארית: Roitham am Traunfall; עד דצמבר 2016 נקראה רק רויטם) היא עיירה במחוז גמונדן שבמדינת אוסטריה עילית באוסטריה.
הסדר עירוני.
העיירה מחולקת לאזורי השלטון הפנימיים הבאים:
פוליטיקה.
תוצאות הבחירות האחרונות לרשות המקומית בשנת 2015:
אלפרד גרובר (Alfred Gruber) מטעם מפלגת SPÖ מכהן כראש העיר נכון ל-11 באוגוסט 2021.
שיבין אל-כום
שיבין אל-כום היא עיר ב במצרים, בירת מחוז אל-מנופיה.
בעיר ממוקם מוזיאון דינשאווי, המנציח את תקרית דינשאווי. המוזיאון הוקם ביולי 1999.
גובהה של העיר הוא 23 מטרים מעל פני הים. נכון לשנת 2012, מתגוררים בעיר 186,345 תושבים. מספר התושבים עלה מ-2006 ועד 2012 ב-9,233 תושבים (5%).
אתרים.
העיר אמנם לא חדשה, אך התשתית שלה עוברת מודרניזציה. משרדי השלטון המרכזי והמקומי החשובים ביותר ממוקמים בעיר, כמו גם הסניפים העיקריים של אוניברסיטת מנופיה.
בעיר מספר בתי ספר ציבוריים ופרטיים, מרכז מסחרי, בתי חולים, אצטדיון גדול, משרד אזורי של טלקום מצרים, איגודים מקצועיים מאורגנים, קבוצות אתלטיות, מפלגות פוליטיות וארגונים חברתיים.
אקלים.
האקלים של שיבין אל-כום מסווג לפי שיטת קפן כאקלים צחיח (BWh), כשאר מצרים. הטמפרטורה הגבוהה ביותר שנרשמה בשיבין אל-כום היא 48 מעלות צלזיוס (118 מעלות פרנהייט), שנרשמה ב-7 ביוני 1961 ואילו הטמפרטורה הנמוכה ביותר שנרשמה היא -3 מעלות צלזיוס (27 מעליות פרנהייט), שנרשמה ב-23 בינואר 1996.
קייראט מוסקבה
קייראט (ברוסית: Кайра́т) הוא מועדון כדורגל רוסי מוסקבאי, שהוקם בשנת 2021. זוהי קבוצת מילואים של הקבוצה הקזחית בעלת אותו השם. מאז עונת 2021/22 הוא משחק בליגת הכדורגל הלאומית השנייה, השלישית בחשיבותה במדינה.
היסטוריה.
בחורף 2021 הודיע איש עסקים קזחי והבעלים של הקבוצה מאלמטי, קייראט בוראנבייב, על תוכניות להקים קבוצת נוער נוספת בשם "קייראט", שתתבסס בבירת רוסיה, מוסקבה. המשימה העיקרית של המועדון החדש, היא לספק זמן משחק לתלמידי האקדמיה של קייראט, כמו גם לשחקנים רוסים צעירים.
המועדון תוכנן להתנקם בעיר אודינצובו שבפרברי מוסקבה, אך אז הועברה הקבוצה הצעירה לקראסנוגורסק. ב־16 ביוני 2021, פורסם רשמית שהקבוצה סיימה בהצלחה את הליך הרישוי להשתתפות בטורניר הליגה הרוסית השנייה.
כדורגלנים קזחים, בשל היותם חלק מהאיחוד האירואסייתי, אינם נחשבים לזרים בליגות המקצועניות של רוסיה. על פי התקנון, לפחות שמונה שחקני מועדון מהליגה השנייה חייבים להיות בעלי אזרחות רוסית.
למאמן הראשי של המועדון מונה יבגני קוסטרוב. אנטון צ'יסטיאקוב הרוסי, הידוע גם בעבודתו כסקאוט של ספרטק מוסקבה וצסק"א מוסקבה, מונה למנכ"ל המועדון. ב-14 ביולי 2021 התקיים משחק הבכורה - שהסתיים בתוצאה 3:0 על מועדון קוונט אובנינסק בשלב 1/256 הגביע הרוסי. במפגש הבכורה שלה בליגה השנייה, הקבוצה סיימה בתיקו ב־18 ביולי עם לנינגראדץ (2:2).
הגוש הלטיני
הגוש הלטיני (באיטלקית: Blocco Latino, בספרדית: Bloque Latino) הייתה ברית שהוצעה על ידי מנהיג איטליה הפשיסטית, בניטו מוסוליני, ב-1927. מוסוליני הציע להקים ברית בין איטליה, צרפת, ספרד ופורטוגל (ואולי אף רומניה), וזאת על בסיס המכנה המשותף התרבותי של המדינות, שכולם למעשה מדינות בעל תרבות לטינית. הברית הוצעה גם באופן פומבי על ידי ממשלות איטליה, ספרד וצרפת במהלך מלחמת העולם השנייה.
היסטוריה.
בשנות ה-30 של המאה ה-20 הביע ראש ממשלת צרפת, פייר לאוואל לצד חבריו השמרנים הצרפתים תמיכה בהקמת גוש לטיני עם איטליה וספרד.
במהלך מלחמת העולם השנייה נדונה ההצעה בין הדוצ'ה מוסוליני האיטלקי, הקאודיו פרנסיסקו פרנקו הספרדי ומנהיג צרפת של וישי, אנרי פיליפ פטן, אולם המגעים לא נשאו פרי. הגוש המתכונן היה מאחד את איטליה, צרפת, ספרד, פורטוגל וקריית הוותיקן כגוש של מדינות מאוחדות הנושאות את דגל התרבות הלטינית ולהוות חלק ממדינות הציר ואף לאזן את הכוחות בין איטליה ובעלות בריתה לכוחה של גרמניה ובעלותה ברית. מרבית המאמצים השוקעו ביצירת "ציר רומא-מדריד", פרנקו אף לקח חלק מרכזי בקידום ההצעה וניסה לקדם אותה בפגישה עם פטן ב-1940 במונפלייה ובפגישה עם מוסוליני בבורדיגרה ב-1941.
גרמניה הנאצית תמכה בהצעה להקים גוש לטיני והתעמולה הנאצית סייעה לתעמולה האיטלקית בקידום הגוש, הפיהרר, אדולף היטלר אף נסע לעיירה הצרפתית הנדיי שעל גבול ספרד, שם נפגש עם פרנקו וניסה לגרום לו להצטרף למאבק שלו, של צרפת של וישי ושל איטליה נגד בריטניה באזור הים התיכון, חרף המגעים והרצון הטוב של הצדדים הברית מעולם לא יצאה לפועל.
פרנצ'סקו גואיצ'ארדיני
אפיקיוס (פירושונים)
Kwik-E-Mart
Kwik-E-Mart היא חנות נוחות בסדרת הטלוויזיה המונפשת משפחת סימפסון. זוהי פרודיה על חנויות נוחות אמריקאיות, כגון סבן אילבן ו-Cumberland Farms, ומתארת רבות מהסטריאוטיפים עליהן. היא ידועה לשמצה בזכות המחירים הגבוהים שלה ובאיכות הלקויה של הסחורה שלה. החנות מנוהלת על ידי הודי-אמריקאי בשם אפו נהספימפטילון. Kwik-E-Mart הופיעה לראשונה בפרק "The Telltale Head" מ-1990 ומאז הפכה למיקום נפוץ וידוע במשפחת סימפסון.
ביולי 2007, 11 מיקומים בארצות הברית ואחד בקנדה של הרשת סבן אילבן הפכו ל-"Kwik-E-Marts" במסגרת קידום מיוחד לסרט משפחת סימפסון. כמו כן, בשנת 2007 נפתחו חנויות מתנות המחקות את מראהו של ה-"Kwik-E-Mart" באולפני יוניברסל פלורידה ובאולפני יוניברסל הוליווד, שם הן נמצאות בסמוך למתקן ה"סימפסונס רייד" .
תפקיד במשפחת סימפסון.
במשפחת סימפסון, Kwik-E-Mart היא חנות נוחות שמוכרת מוצרים רגילים במחירים גבוהים במיוחד, כולל את הסקווישי הפופולרי (חיקוי של הסלרפי, משקה הנמכר ברשת סבן אילבן). הרקע להיווסדות הרשת היא ש-Kwik-E-Mart הוקמה אי שם בהרי ההימלאיה. בסדרה, ה-Kwik-E-Mart מנוהלת על ידי דמות הודית-אמריקאית בשם אפו נהספימפטילון, המנהלת את החנות יחד עם אחיו סנג'יי והיא קריקטורה של דמות המוכר "יליד החוץ" הסטריאוטיפית. אפו בגאווה מוֹנֶה לקוחות ומוכר סחורה פגומה, כגון בשר רקוב או חלב שפג תוקפו. Kwik-E-Mart היא לעיתים קרובות מטרה של שודדים, מה שמוביל לכך שאפו נורה במספר מקרים וכתוצאה מכך הוא כמעט מחמיץ את העבודה.
אולימפיאדת הנכים פיונגצ'אנג (2018)
רוני אלמוג
מנשה התימני
נמל התעופה קואבה לאס מרבייאס
נמל התעופה קואבה לאס מרבייאס (בספרדית: Aeropuerto Cueva de Las Maravillas) הוא נמל תעופה המשרת את העיר סן פדרו דה מקוריס שברפובליקה הדומיניקנית, וממוקם כ-13 קילומטרים מזרחית לעיר.
שימושים.
נמל התעופה נפתח ב-7 בפברואר 2008.
הנמל משמש בעיקר לטיסות פנימיות ברחבי המדינה, ותיירים פוקדים אותו בעיקר בדרכם לפארק הלאומי קואבה דה לאס מרבייאס (מערת הפלאות) .
יובל שמעוני (קצין)
יובל שמעוני (נולד ב-1972) הוא הממונה על הביטחון במערכת הביטחון (מלמ"ב). קודם לכן שירת בצה"ל כקצין מודיעין ראשי בדרגת תת-אלוף.
ביוגרפיה.
שמעוני התגייס לצה"ל בשנת 1991, כלוחם בסיירת גולני בתקופת רצועת הביטחון. לאחר פציעה עבר לאגף המודיעין.
ברבות השנים התקדם בסולם הדרגות, ושירת בתפקידי מחקר ושדה מרכזיים, בין היתר כראש ענף לבנון במלחמת לבנון השנייה, כקצין המודיעין של עוצבת הפלדה וכראש זירת הטרור (זיט"ר) בחטיבת המחקר בשנים 2011–2013, ובמסגרת תפקיד זה הוביל בצה"ל את המערכה שבין המלחמות בזירה הצפונית.
בשנת 2013 מונה לקצין המודיעין של פיקוד הצפון בדרגת אלוף-משנה. בתקופה זו התמודד צה"ל עם פיגועי טרור בגבולות לבנון וסוריה ושמעוני היה בין יוזמי פרויקט "שכנות טובה" ומוביליו. בשנת 2017 הועלה לדרגת תת-אלוף ומונה לקצין המודיעין הראשי.
במהלך שירותו הצבאי זכה שמעוני באות מצטיין הרמטכ"ל (בשנת 2000) ובפרס ראש אגף המודיעין לחשיבה יצירתית לשנת 2007. הצוות הייעודי שהקים לחשיפת המנהרות של חזבאללה בגבולה הצפוני של ישראל זכה בפרס ביטחון ישראל לשנת 2019.